
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                                    Bucureşti, 15 aprilie 2015

                                    Pl-x 307/2015


AVIZ

asupra

propunerii legislative privind modificarea şi completarea Legii nr.562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea şi completarea Legii nr.562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, trimisă cu adresa nr. Pl-x 307 din 23 martie 2015, înregistrată cu nr.4c-11/499 din 24 martie 2015.
Senatul a respins iniţiativa legislativă în şedinţa din data de 18 martie 2015, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

Propunerea legislativă are ca obiect de reglementare modificarea şi completarea Legii nr.562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, republicată, în vederea soluţionării uniforme a unor situaţii apărute după intrarea în vigoare a legii.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din data de 15 aprilie 2015.

Membrii Comisiei au examinat propunerea legislativă supusă avizării, expunerea de motive, punctul de vedere al Guvernului României, transmis prin adresa cu nr.260 din 19 februarie 2015, conform căruia Guvernul nu susţine adoptarea iniţiativei legislative şi avizul favorabil cu observaţii şi propuneri al Consiliului Legislativ, transmis cu adresa nr.76 din 21 ianuarie 2015.

În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea negativă a iniţiativei legislative. Prin adoptarea unora dintre soluţiile legislative în forma preconizată, se creează premisele unor vicii de neconstituţionalitate prin raportare la dispoziţiile art.136 alin.(42) din Constituţia României, republicată şi la prevederile art.861 din Codul civil.

În măsura în care prin aplicarea prevederilor proiectului de lege este afectat bugetul de stat, devin aplicabile dispoziţiile art. 111 alin. (1) teza a doua din Constituţia României, republicată şi prevederile art. 15 alin. (2) din Legea nr. 500/2002 privind finanţele publice, cu modificările şi completările ulterioare. În contextul actual al restructurării şi reorganizării Ministerului Apărării Naţionale există o cerere foarte mare de locuinţe de serviciu, care nu poate fi rezolvată decât prin acordarea compensaţiei pentru chirie în sume considerabile, care grevează bugetul de stat. 

În raport de obiectul şi conţinutul reglementării, propunerea legislativă face parte din categoria legilor ordinare.
                
      PREŞEDINTE,                          
                                SECRETAR,

                     BOGDAN LIVIU CIUCĂ                                     GABRIEL ANDRONACHE

Întocmit - Consilier parlamentar,





Avizat – Şef serviciu,

                 Rodica Penescu






              Ciprian Bucur

